Diari Oficial de la Generalitat Valenciana


Sumari del DOGV 7400, del 11-11-2014 (2014/10733)

RESOLUCIÓ de 5 de novembre de 2014, del director general de Recursos Humans de la Sanitat, per la qual anuncia la convocatòria pública per a la provisió de la plaça de gerent A de l'Hospital General Universitari d'Alacant - Departament de Salut d'Alacant - Hospital General (núm. de lloc 4797), dependent de la Conselleria de Sanitat, pel procediment de lliure designació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7400

Data del DOGV
:   11-11-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/10476


Data del document
:   05-11-2014

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 5 de novembre de 2014, del director general de Recursos Humans de la Sanitat, per la qual anuncia la convocatòria pública per a la provisió de la plaça de gerent A de l'Hospital General Universitari d'Alacant - Departament de Salut d'Alacant - Hospital General (núm. de lloc 4797), dependent de la Conselleria de Sanitat, pel procediment de lliure designació.  
 [2014/10576]  
Per la competència que tinc atribuïda pels articles 18 i 19.2.b) del Decret 4/2014, de 3 de gener, del Consell, pel qual aprova el Reglament Orgànic i Funcional de la Conselleria de Sanitat, resolc:  
  
  
Convocar, pel procediment de lliure designació, la plaça de gerent A de l'Hospital General Universitari d'Alacant - Departament de Salut Alacant - Hospital General (núm. de lloc 4797), dependent de la Conselleria de Sanitat, amb subjecció a les bases següents bases de la convocatòria:  
  
1. Característiques generals  
1.1 Les funcions de les places de gerent són les que reflectix el Decret 30/2012, de 3 de febrer, del Consell, pel qual modifica l'estructura, les funcions i el règim retributiu del personal directiu d'institucions sanitàries de la Conselleria de Sanitat.  
1.2 El règim retributiu és el que fixa el Decret 30/2012, de 3 de febrer, del Consell, pel qual modifica l'estructura, les funcions i el règim retributiu del personal directiu d'institucions sanitàries de la Conselleria de Sanitat.  
1.3 L'exercici del lloc és incompatible amb qualsevol altra activitat pública o privada, segons el que preveu la legislació sobre incompatibilitats del personal al servici de les administracions públiques. No obstant això, pot fer activitat assistencial no retribuïda en el seu centre, quan es tracte de personal que estava fent este tipus de prestació.  
  
1.4 Característiques del lloc  
Lloc de treball: gerent A de l'Hospital General Universitari d'Alacant - Departament de Salut Alacant - Hospital General (núm. de lloc 4797).  
Conselleria o organisme: Conselleria de Sanitat.  
Centre de destinació: Hospital General Universitari d'Alacant.  
Localitat del lloc: Alacant.  
Naturalesa: estatutària.  
Forma de provisió: lliure designació.  
Classificació: A1-30-B  
  
2. Requisits dels aspirants  
2.1 Tindre la nacionalitat espanyola o la de qualsevol altre estat membre de la Unió Europea, o bé la d'un estat al qual, per tractats internacionals celebrats per la Unió Europea i ratificats per Espanya, s'aplique la lliure circulació de treballadors en els termes en què la definix el Tractat Constitutiu de la Unió Europea, o tindre este dret de conformitat amb el que preveu el Decret 543/2001, de 18 de maig.  
  
2.2 Tindre la titulació universitària corresponent al grup de classificació professional A1 legalment, així com tindre la capacitat adequada per a l'exercici del càrrec.  
  
2.3 Tindre la condició de personal estatutari amb una plaça en propietat en els servicis de salut, o de funcionari de carrera inclòs en l'àmbit d'aplicació de la Llei 30/1984, de 2 d'agost, de Mesures per a la Reforma de la Funció Pública, i de les lleis de la funció pública de les comunitats autònomes, així com de personal laboral fix de la Generalitat, i en este cas quedaran en la situació administrativa que els corresponga.  
  
No obstant això, hi pot concórrer també simultàniament personal alié a l'Administració que tinga els requisits allistats més amunt, a fi que l'Administració puga comptar amb un nombre d'aspirants major i heterogeni que concórreguen en condicions d'igualtat al procés de provisió de places. La provisió s'ha d'efectuar d'acord amb el règim laboral d'alta direcció que regula el Reial Decret 1382/1985, d'1 d'agost.  
  
2.4 No trobar-se inhabilitat per a l'exercici de funcions públiques, professionals o de la Seguretat Social.  
  
3. Presentació de sol·licituds  
3.1 Les persones interessades a participar en la convocatòria han d'omplir una sol·licitud, ajustada necessàriament al model que consta com a annex I, i l'han d'adreçar al Servici de Planificació, Selecció i Provisió de Recursos Humans de la Conselleria de Sanitat, al carrer del Misser Mascó, número 31, 46951 València.  
3.2 El termini de presentació de les sol·licituds és de 20 dies hàbils, comptador a partir de l'endemà de la publicació d'esta resolució en el Diari Oficial de la Comunitat Valenciana.  
3.3 En la sol·licitud s'han de consignar les dades següents:  
- Dades personals.  
- Un currículum professional, incloent-hi preferentment els mèrits acadèmics i l'experiència professional en l'exercici de càrrecs directius en institucions sanitàries o llocs de treball amb funcions semblants a les de la plaça a què es concursa.  
- Una memòria explicativa de les línies fonamentals i els objectius que es poden assolir en la plaça que se sol·licita.  
  
4. Procediment de selecció  
4.1 Una vegada recopilades totes les sol·licituds en la Direcció General de Recursos Humans de la Sanitat, es valoren els documents aportats pels concursants. La valoració la du a terme una comissió de valoració constituïda per a això en els termes que fixa l'article 43 del Decret 7/2003, de 28 de gener, del Consell de la Generalitat, que aprova el Reglament de Selecció i Provisió de Places de Personal Estatutari al Servici d'Institucions Sanitàries de la Generalitat Valenciana.  
  
4.2 Després de la valoració dels candidats que fa la comissió de valoració a través dels currículums aportats, pot fer-se, si és el cas, l'entrevista personal. Acabada la selecció, s'eleva una proposta de nomenament al conseller de Sanitat, que la resol.  
  
5. Barem de mèrits  
- Valoració del treball que ha fet el candidat: l'exercici de llocs de treball que guarden similitud amb el contingut tècnic i l'especialització del lloc sol·licitat.  
- Realització i valoració d'una memòria del lloc de treball sol·licitat. La memòria ha de consistir en una anàlisi del lloc de treball sol·licitat, les característiques, condicions, mitjans necessaris, propostes de millora en el desplegament de les funcions i totes les altres qüestions que l'aspirant considere interessants o importants. No pot excedir els 20 folis d'extensió.  
- Entrevista, de caràcter potestatiu, a la qual fa referència el punt 4.2 d'esta convocatòria. Es fa davant de la comissió avaluadora una entrevista.   
L'entrevista és pública i es fa en un acte únic o en el menor nombre possible de sessions necessàries, amb la menor dilació possible en el temps. En l'entrevista, es comproven i valoren els coneixements del lloc de treball sol·licitat, així com l'aptitud, eficàcia i experiència professional de l'aspirant, i totes les circumstàncies que es necessite conéixer per al desenrotllament millor de les funcions. Es valora, a més, la capacitat d'iniciativa, productivitat i nivell de responsabilitat de l'aspirant.  
  
6. Resolució i adjudicació de la plaça  
6.1 La convocatòria pot ser declarada deserta, per un acord motivat, quan no hi concórreguen sol·licitants idonis per al lloc.  
6.2 En el cas que els concursants triats renuncien al càrrec abans de prendre'n possessió, s'ha de formular una nova proposta de nomenament.  
6.3 La persona que siga seleccionada per a ocupar el lloc objecte de la convocatòria quedarà en la situació administrativa que li corresponga segons la vinculació que tinga i el règim jurídic de què provinga. Si no en té cap, ha de subscriure amb la Conselleria de Sanitat un contracte laboral especial d'alta direcció de caràcter temporal.  
6.4 El personal nomenat per a l'exercici d'un lloc de treball per lliure designació pot cessar discrecionalment per orde de l'autoritat que acorda el nomenament.  
  
7. Recursos  
Esta convocatòria, les bases i tots els actes administratius que es dicten per a executar-la, els poden impugnar les persones interessades per mitjà de la interposició d'un recurs contenciós administratiu davant del jutjat contenciós administratiu que corresponga al seu domicili o davant de la seu del Jutjat Contenciós Administratiu de la ciutat de València, a la seua elecció, en el termini de dos mesos comptador a partir de la publicació de l'acte contra el qual es recorre, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 5 de novembre de 2014.- El director general de Recursos Humans de la Sanitat: Javier Lázaro Lorente.  
  
  
  
DIRECCIÓ GENERAL DE RECURSOS HUMANS DE LA SANITAT  
  
Relació de documents que adjunte  
  
DNI  
Fotocòpia de la titulació  
Acreditacio dels requisits  
Documentació justificativa dels mèrits:  
  
1.  
2.  
3.  
4.  
5.  
6.  
7.  
8.  
9.  
10.  
11.  
12.  
13.  
14.  
15.  
16.  
  
  
Sol·licitud de places  
  
Núm. d'orde Plaça sol·licitada Localitat